Goreyê cigêrayîşê hemparî yê bankeyêka Swîsre UBSyî û dezgehê şêwirmenîye yê PWCyî mabênê serranê 2017 û 2020î de hûmara mîlyarderan zêdîyaye. Hûmara mîlyarderan serra 2017î de 2 hezar û 158, temmuza 2020î de zî bîye 2 hezar û 189.
Cigêrayoxan bale ante ser ke sermayeya mîlyarderan zêdîyaye. Goreyê Bankaya Dinya emser bi des mîlyonan merdimî xizan û vêşan mendî la mîlyarderî bîyî zengînêr.
Goreyê cigêrayîşî serra 2017î de sermayeya pêroyî ya mîlyarderan 8 trilyon û 900 mîlyar dolar bîye. Menga adare ra heta temmuza 2020î ke krîzo ekomomîk qewimîya, na hûmare resaye 10 trîlyon û 300 mîlyar dolaran.
